જ્યોતિષશાસ્ત્રમાં સૂર્ય રાજા સમાન ગણાવવામાં આવ્યો છે. વ્યક્તિના જીવનમાં મુશ્કેલીઓનો સામનો ત્યારે જ કરવો પડે છે જ્યારે સૂર્ય ગ્રહ નબળો હોય. સૂર્ય એ આત્માનો કારક છે. બળવાન સૂર્ય એક આત્મવિશ્વાસ આપે છે. જે તમારા કાર્યને સારી રીતે પાર પાડવામાં અગત્યનો ભાગ ભજવે છે. બળવાન સૂર્ય કોઈપણ કાર્યને હાથમાં લેતાં તેમાં જશ આપે છે. સૂર્યએ સત્તાનો કારક ગ્રહ છે. જેની પાસે સત્તા હોય ત્યાં અનેક ઉપાધિઓ આપોઆપ દૂર થઈ જાય છે. સૂર્ય ઉપાસના કરનાર વ્યક્તિ જીવનમાં ક્યારેય પૈસે ટકે અતિ વિકટ સ્થિતિમાં આવતો નથી. સૂર્ય એ માનવી માટે સુખ કારક છે.